OTSUS

Saue linn xxxxx. mai 2024 nr

**Saue Vallavalitsuse 27. juuli 2010. aasta korraldusega nr 438 kehtestatud Maidla küla Kopli kinnistu detailplaneeringu osaline kehtetuks tunnistamine Metsakopli katastriüksuse osas ja projekteerimistingimuste määramine**

Saue vallas Maidla külas asuv Kopli kinnistu detailplaneering kehtestati Saue Vallavalitsuse 27. juuli 2010. aasta korraldusega nr 438. Detailplaneeringu eesmärgiks oli olemasoleva Kopli kinnistu jagamine kaheks võrdseks kinnistuks, mille tulemusel moodustati Heinakopli ja Metsakopli katastriüksused. Planeeringu menetluse käigus jagati Heinakopli katastriüksus veel omakorda kaheks, kus ühele krundile (Õuekopli, 72704:003:0347) määrati ehitusõigus ühe üksikelamu ja selle juurde kuuluvate abihoonete ehitamiseks ning ülejäänud katastriüksus (Heinakopli, 72704:003:0349) jäeti jätkuvalt maatulundusmaaks, kuhu ehitusõigust ei määratud. Metsakopli katastriüksus (72704:003:0348), mis asus osaliselt miljööväärtuslikul alal, säilus olemasolev olukord ning see jäeti maatulundusmaaks. Detailplaneeringu materjalidest selgub, et Metsakopli katastriüksusele ei määratud tingimusi ning planeeringu põhijoonisel ei kajastatud Metsakopli katastriüksust kogu ulatuses. Põhijooniselt nähtub, et käsitletav ala on detailplaneeringus sisuliselt planeerimata jäänud. Lisaks on detailplaneeringu kehtestamisest möödas rohkem kui 13 aastat ning planeeringut ei ole täielikult ellu viidud. Sellest tulenevalt on katastriüksuse omanikud esitanud 23. märtsil 2024. aastal Saue Vallavalitsusele avalduse, milles soovivad algatada menetluse detailplaneeringu „Kopli kinnistu detailplaneering “ (töö nr 319 – 10 OÜ Maaplaneeringud) osaliseks kehtetuks tunnistamiseks Metsakopli katastriüksuse osas.

Katastriüksuse omanikud soovivad Metsakopli (72704:003:0348, suurus 4,02 ha maatulundusmaa 100%) katastriüksust jagada ning saada kolm ehitusõigust üksikelamute ja abihoonete püstitamiseks. Eeltoodust tulenevalt on algatatud avatud menetlus Kopli kinnistu detailplaneeringu osaliselt kehtetuks tunnistamiseks Metsakopli katastriüksuse osas, eesmärgiga jagada katastriüksus üheks transpordi- ja kolmeks elamumaa krundiks ning määrata ehitusõigus kolme üksikelamu ja neid teenindavate abihoonete rajamiseks projekteerimistingimuste alusel.

Planeerimisseaduse § 140 lõige 1 punkt 2 sätestab, et detailplaneeringu või selle osa võib tunnistada kehtetuks, kui planeeringu koostamise korraldaja või planeeritava kinnistu omanik soovib planeeringu elluviimisest loobuda. Lisaks määratleb Planeerimisseaduse § 140 lõige 2, et detailplaneeringu võib tunnistada osaliselt kehtetuks, kui on tagatud planeeringu terviklahenduse elluviimine pärast detailplaneeringu osalist kehtetuks tunnistamist. Planeerimisseaduse § 140 lõike 6 alusel tunnistab detailplaneeringu kehtetuks kohaliku omavalitsuse volikogu.

Saue valla üldplaneeringu alusel asub Metsakopli katastriüksus hajaasustusega alal, mis ei kuulu planeerimisseaduse § 125 lõike 1 tähenduses detailplaneeringu koostamise kohustusega alade hulka, seetõttu oleks menetluslikult ebaefektiivne koostada uus nelja krundi detailplaneering kehtiva detailplaneeringu muutmiseks. Otstarbekam on Metsakopli katastriüksus jagada neljaks krundiks ja määrata ehitusõigus kolme ühepereelamu ja neid teenindavate abihoonete püstitamiseks projekteerimistingimustega. Saue valla üldplaneeringu punkt 4.3. sätestab, et hajaasustusega alal on reeglina lubatud kuni kolmest üksikelamust ja juurdekuuluvatest abihoonetest koosnevad hoonete grupid, kus gruppidevaheline kaugus õuemaade vahel mõõdetuna on vähemalt 100 m. Katastriüksus jääb miljööväärtusliku küla ja miljööväärtusliku maastiku alale. Lisaks läbib Metsakopli katastriüksust 11244 Kiisa-Maidla riigimaantee kaitsevöönd (30 m). Üldplaneeringust tulenevate piirangutega on projekteerimistingimustes arvestatud.

Kuna Metsakopli katastriüksust soovitakse jagada üheks transpordimaa ja kolmeks elamumaa krundiks, on arendaja kohustatud omal kulul projekteerima ja välja ehitama 11244 Kiisa-Maidla teelt (72704:003:0105) juurdepääsutee kvandatavate elamuteni kahekordselt (graniitkillustikuga fr 8-12ja fr 4/8) kuumpinnatud kattega. Projekteerimistingimustega kavandatud transpordimaa katastriüksus antakse tasuta üle vallale.

Arvestades Metsakopli katastriüksusele kolme ühepereelamu ja nende juurde kuuluvate abihoonete sobivust piirkonda, asukohas väljakujunenud keskkonda, sealhulgas hoonestuslaadi ning asjaolu, et projekteerimistingimuste andmine ei oleks vastuolus õigusaktide, isikute õiguste ega avaliku huviga ning on kooskõlas üldplaneeringus määratud tingimustega, leidis vallavalitsus, et Metsakopli katastriüksuse jagamine ning kolme ühepereelamu ja abihoonete rajamine on võimalik ning kooskõlas eeltoodud kaalutlustega, millest tulenevalt otsustas Saue Vallavalitsus otstarbekuse ja õigusliku terviklikkuse huvides eelnõud liita ühte haldusakti ning anda välja ka projekteerimistingimused Saue Vallavolikogu otsusega.

Detailplaneeringu osalist kehtetuks tunnistamist ja projekteerimistingimusi menetleti avatud menetlusena, eelnõu osas toimus seadusjärgne kooskõlastamine ajavahemikul xxxx. xxxx kuni xxx. xxxx 2024. Puudutatud isikutele ja asutustele saadeti teavitus võimalusest eelnõu osas arvamust avaldada xxxxx. xxxxx 2024. Piirinaabreid teavitati, et kui nad ei ole vastanud kirjale hiljemalt xxxx .xxxxx 2024, siis eeldab Saue Vallavalitsus, et nõustutakse käesoleva Kopli kinnistu detailplaneeringu osalise kehtetuks tunnistamisega Metsakopli katastriüksuse osas ja projekteerimistingimuste määramisega Metsakopli katastriüksusel.

Võttes aluseks kohaliku omavalitsuse korralduse seaduse § 22 lõike 1 punkti 33, planeerimisseaduse § 140 lõike 1 punkti 2 ning lõiked 2 ja 6, haldusmenetluse seaduse § 64, § 68 lõike 2, Saue Vallavolikogu 25. jaanuari 2018. aasta määruse nr 9 “Planeerimisseaduse ja ehitusseadustiku rakendamine Saue vallas“ § 3 punkti 1 ja § 7 punkti 1, Ehitusseadustiku¹ § 26 lõike 1, lõike 2 punkti 1, lõike 3 punktide 1-3, § 28 lõike 1, § 33 lõike 1 ning arvestades maaomaniku 21. veebruaril 2024. aasta projekteerimistingimuste taotlust nr 2411002/01570, Saue Vallavolikogu

**o t s u s t a b:**

1. Tunnistada osaliselt kehtetuks Saue Vallavalitsuse 27. juuli 2010. aasta korraldusega nr 438 kehtestatud Kopli kinnistu detailplaneering Metsakopli katastriüksuse osas.
2. Määrata projekteerimistingimused Maidla külas Metsakopli katastriüksusel (katastritunnus: 72704:003:0348, suurus 4,02 ha, maatulundusmaa 100%) kolme üksikelamu ja abihoonete ehitusprojekti koostamiseks vastavalt otsuse lisale.
3. Projekteerimistingimused kehtivad 21. veebruar 2029.
4. Saue Vallavalitsuse planeeringute spetsialistil või teda asendaval isikul avaldada käesolev otsus ajalehtedes Eesti Päevaleht ja Saue Valdur, Saue valla veebileheküljel ning Ametlikes Teadaannetes ning saata detailplaneeringu kehtetuks tunnistamise otsuse ärakiri valdkonna eest vastutavale ministrile ja riigi maakatastri pidajale ühe kuu jooksul otsuse tegemise päevast arvates.
5. Otsuse peale võib esitada 30 päeva jooksul arvates otsuse teatavakstegemisest vaide Saue Vallavolikogule haldusmenetluse seaduses sätestatud korras või esitada kaebuse Tallinna Halduskohtule halduskohtumenetluse seadustikus sätestatud tähtaegadel ja korras.
6. Otsus jõustub teatavakstegemisest.

(allkirjastatud digitaalselt)

Harry Pajundi

vallavolikogu esimees

**EELNÕU SELETUSKIRI**

|  |  |
| --- | --- |
| **Akti andja:** | Saue Vallavolikogu |
| **Õigusakti liik:** | Otsus |
| **Õigusakti pealkiri:** | Saue Vallavalitsuse 27. juuli 2010. aasta korraldusega nr 438 kehtestatud Kopli kinnistu detailplaneeringu osaline kehtetuks tunnistamine Metsakopli katastriüksuse osas ja projekteerimistingimuste määramine |
| **Õigusakti algataja:** | Saue Vallavalitsus |
| **Eelnõu ja seletuskirja koostaja(d):** | Aive Mikk, planeeringute spetsialist |
| **Juhtivkomisjon:** | Maa- ja planeeringute komisjon |
| **Eelnõu ettekandja istungil:** | Kalle Pungas |
| **Õigusakti vastuvõtmiseks vajalik häälteenamus:** | Poolthäälteenamus |

|  |
| --- |
| 1. **Eelnõu õiguslik alus** |
| Planeerimisseaduse § 140 lõige 1 punkt 2, lõige 2 ja lõige 6 ning Planeerimisseaduse § 125 lõige 1. |

|  |
| --- |
| 1. **Eelnõu eesmärk, algatamise vajadus, sisu kirjeldus** |
| Eelnõu eesmärgiks on osaliselt kehtetuks tunnistada Saue Vallavalitsuse 27. juuli 2010. aasta korraldusega nr 438 kehtestatud Kopli kinnistu detailplaneering Metsakopli krundi osas ja määrata projekteerimistingimused Maidla külas Metsakopli katastriüksusel. Detailplaneeringu menetluse käigus ei määratud Metsakopli katastriüksusele tingimusi ning planeeringu põhijoonisel ei kajastatud Metsakopli katastriüksust kogu ulatuses. Põhijooniselt nähtub, et käsitletav ala on detailplaneeringus sisuliselt planeerimata jäänud. Lisaks on detailplaneeringu kehtestamisest möödas rohkem kui 13 aastat ning planeeringut ei ole täielikult ellu viidud. Sellest tulenevalt on katastriüksuse omanikud esitanud 23. märtsil 2024 aastal Saue Vallavalitsusele avalduse, milles soovivad algatada menetluse detailplaneeringu „Maidla küla Kopli kinnistu detailplaneering “ (töö nr 319 – 10 OÜ Maaplaneeringud) osaliseks kehtetuks tunnistamiseks Metsakopli katastriüksuse osas.  Kuna Metsakopli katastriüksuse omanikud soovivad eelnevalt toodud põhjendustest tulenevalt detailplaneeringu kehtetuks tunnistamist, on algatatud Kopli kinnistu detailplaneeringu osaline kehtetuks tunnistamine Metsakopli katastriüksuse osas avatud menetlusega, eesmärgiga jagada katastriüksus üheks transpordimaa ja kolmeks elamumaa krundiks ning määrata ehitusõigus kolme üksikelamu ja nende juurde kuuluvate abihoonete püstitamiseks projekteerimistingimuste alusel.  Kuna Metsakopli katastriüksust soovitakse jagada üheks transpordimaa ja kolmeks elamumaa krundiks, on arendaja kohustatud omal kulul projekteerima ja välja ehitama 11244 Kiisa-Maidla teelt (72704:003:0105) juurdepääsutee kvandatavate elamuteni kahekordselt (graniitkillustikuga fr 8-12ja fr 4/8) kuumpinnatud kattega. Projekteerimistingimustega kavandatud transpordimaa katastriüksus antakse tasuta üle vallale.  Katastriüksuse omanikud soovivad Metsakopli (72704:003:0348, suurus 4,02 ha maatulundusmaa 100%) katastriüksust jagada ning saada kolm ehitusõigust üksikelamute ja abihoonete püstitamiseks. Eeltoodust tulenevalt on algatatud avatud menetlus Kopli kinnistu detailplaneeringu osaliselt kehtetuks tunnistamiseks Metsakopli katastriüksuse osas, eesmärgiga jagada katastriüksus üheks transpordi- ja kolmeks elamumaa krundiks ning määrata ehitusõigus kolme üksikelamu ja neid teenindavate abihoonete rajamiseks projekteerimistingimuste alusel.  Saue valla üldplaneeringu alusel asub Metsakopli katastriüksus hajaasustusega alal, mis ei kuulu planeerimisseaduse § 125 lõike 1 tähenduses detailplaneeringu koostamise kohustusega alade hulka, seetõttu oleks menetluslikult ebaefektiivne koostada uus nelja krundi detailplaneering kehtiva detailplaneeringu muutmiseks. Otstarbekam on Metsakopli katastriüksus jagada neljaks krundiks ja määrata ehitusõigus kolme ühepereelamu ja neid teenindavate abihoonete püstitamiseks projekteerimistingimustega. Saue valla üldplaneeringu punkt 4.3. sätestab, et hajaasustusega alal on reeglina lubatud kuni kolmest üksikelamust ja juurdekuuluvatest abihoonetest koosnevad hoonete grupid, kus gruppidevaheline kaugus õuemaade vahel mõõdetuna on vähemalt 100 m. Katastriüksus jääb miljööväärtusliku küla ja miljööväärtusliku maastiku alale. Lisaks läbib Metsakopli katastriüksust 11244 Kiisa-Maidla riigimaantee kaitsevöönd (30 m). Üldplaneeringust tulenevate piirangutega on projekteerimistingimustes arvestatud.  Arvestades Metsakopli katastriüksusele kolme ühepereelamu ja nende juurde kuuluvate abihoonete sobivust piirkonda, asukohas väljakujunenud keskkonda, sealhulgas hoonestuslaadi ning asjaolu, et projekteerimistingimuste andmine ei oleks vastuolus õigusaktide, isikute õiguste ega avaliku huviga ning on kooskõlas üldplaneeringus määratud tingimustega, leidis vallavalitsus, et Metsakopli katastriüksuse jagamine ning kolme ühepereelamu ja abihoonete rajamine on võimalik ja kooskõlas eeltoodud kaalutlustega, millest tulenevalt otsustas Saue Vallavalitsus otstarbekuse ja õigusliku terviklikkuse huvides eelnõud liita ühte haldusakti ning anda välja ka projekteerimistingimused Saue Vallavolikogu otsusega. |

|  |
| --- |
| 1. **Eelnõu mõju valla eelarvele** |
| Otsene mõju puudub. |

|  |  |  |
| --- | --- | --- |
| **Eelnõu kooskõlastaja:** | **Seisukoht ja põhjendus, ettepanekud:** | **Kuupäev:** |
| Maa- ja planeeringute komisjon |  |  |

**PROJEKTEERIMISTINGIMUSED**

**Ehitustegevuse liigi täpsustus:** elukondliku hoone ja seda teenindavate abihoonete püstitamine

**Projekteerimistingimuste andja:**

Asutus: Saue Vallavalitsus

Asutuse registrikood: 77000430

Ametniku nimi (koostaja): Urmas Elmik

Ametniku ametinimetus: vallaarhitekt

Kontaktandmed: e-post urmas.elmik@sauevald.ee

**Taotluse andmed:**

Liik: projekteerimistingimuste taotlus detailplaneeringu koostamise kohustuse puudumisel

Number: 2411002/01570

Kuupäev: 21.02.2024

**Ehitamisega hõlmatava kinnisasja andmed:**

Metsakopli kinnistu (katastritunnus: 72704:003:0348; 4,02 ha, maatulundusmaa 100%). Kinnistu on hoonestamata.

1. **Arhitektuursed nõuded:**
   1. koostada moodustavatele kolmele kinnistule hoonete ehitusprojektid vähemalt eelprojekti staadiumis, arvestades piirkonnale iseloomulikku hoonestuslaadi ning arvestada keskkonna-, tuletõrje- ja tervisekaitsenormide ning tingimustega; projekteerida vastavalt kehtivatele seadustele, määrustele, ehitusnormidele ja standarditele;
   2. kasutamise otstarve: elukondlik hoone (11101 üksikelamu) abihoone (12744 elamu, kooli vms abihoone);
   3. hoonete suurim lubatud arv ühel moodustataval kinnistul: 1 elukondlik hoone ja 3 abihoonet;
   4. asukoht: aktiivne õueala paigutada soovitavalt skeemil näidatud ligikaudsel õuealal (skeem lisatud). Mistahes hooned või rajatised ei või paikneda kinnistu piiridele soovitavalt lähemal kui 10 m (hajaasustus) ning riigitee kaitsevööndis (30 m tee servast);
   5. lubatud suurim ehitisealune pind: elukondlikul hoonel 300 m2, abihoonetel kokku 300 m2;
   6. hoone maksimaalne kõrgus maapinnast: elukondlikul hoonel 9 m, abihoonel 6 m;
   7. hoone maksimaalne maapealne korruselisus: kuni 2 (soovitavalt 1 + katusekorrus);
   8. katusetüüp: soovitavalt madalad viilkatused;
   9. katusekalle: 0⁰… 45⁰, kõrvuti rajatavate hoonete puhul vältida väikseid (kuni 5⁰) katusekallete erinevusi;
   10. soklijoone suurim kõrgus planeeritud maapinnast: 40 cm. Maapinna tõstmine ei ole lubatud, v.a vahetu hooneümbruse planeerimine kuni 30 cm;
   11. välisviimistlus: fassaadides võib kasutada erinevate materjalide omavahelisi kombinatsioone. Tulenevalt, et üks õueala paikneb miljööväärtuslikul alal ja teised selle lähistel, tuleb arhitektuurse projekti koostamisel sellega arvestada, luues tervikliku traditsioonilisemat laadi maastikku sobituva hoonete ansambli. Värvitoonide ja materjalide valikul võimalusel lähtuda lähiümbruse koloriidist. Kasutada valdavalt naturaalseid looduslikke materjale.

1. **Tulepüsivus:**

Väikseim tulepüsivuse klass võib olla TP-3 Projektis kirjeldada tuletõrjevee lahendus.

1. **Tehnovõrgud:**
   1. veevarustus ja kanalisatsioon lahendada lokaalsete võrkude baasil igal moodustataval kinnistul eraldi. Veevarustus lahendada rajatava puurkaevu baasil. Üksikelamu olmevee kättesaadavus peab olema tagatud hoone teenindamiseks määratud maa-alal. Majandusveed tuleb juhtida perioodiliselt tühjendatavasse sertifitseeritud plastist kinnisesse kogumismahutisse /omapuhastisse. Omapuhasti võib paikneda väljaspool õueala, kuid kinnistu piiridele mitte lähemal kui 10 m, puurkaevule mitte lähemal kui 60 m ja mitte riigitee kaitsevööndis;
   2. elektrivarustus lahendada vastavalt võrguvaldaja tehnilistele tingimustele;
   3. sademeveed tuleb immutada omal kinnistul. Vältida sademevete valgumist naaberkinnistutele ja teemaale;
   4. juurdepääs moodustatavatele kinnistutele lahendada 11244 Kiisa-Maidla riigiteelt vastavalt Transpordiameti tingimustele. Asendiplaanile kanda nõuetekohane nähtavuskolmnurk. Projekti koostamisel tuleb arvestada olemasolevast ja perspektiivsest liiklusest põhjustatud häiringutega (müra, vibratsioon, õhusaaste). Riigiteede liiklusest põhjustatud häiringute ulatus tuleb projekti koostamisel hinnata ning võtta tarvitusele meetmed „Rahvatervise seaduse“ § 8 lõike 2 punkti 17 alusel kehtestatud sotsiaalministri 04. märtsi 2002. aasta määruses nr 42 esitatud müra normtaseme tagamiseks. Projekti seletuskirjas kirjeldada ning vajadusel näidata joonistel kavandatud leevendusmeetmed. Seletuskirja lisada selgitus, et Transpordiamet ja Saue Vallavalitsus on huvitatud isikut teavitanud teeliiklusest põhjustatud häiringutest ning ei võta kohustusi riigitee põhjustatud häiringute leevendamiseks projektiga käsitletaval alal. Projekti koostamisel tuleb arvestada Transpordiameti ..............2024 kirjaga nr .................................... toodud nõuetega (kiri lisatud).
   5. Juurdepääsutee projekteerimiseks moodustataval liikusmaa kinnistul taotleda tehnilised tingimused valla teedespetsialistilt.

**4. Haljastus ja heakord:**

* 1. asendiplaanil näidata õueala haljastuse ja heakorrastuse lahendus koos juurdepääsuteega. Säilitada selle olemasolul maksimaalselt olemasolevat kõrghaljastust. Vajadusel ehitusprojektis käsitleda ehitustööaegseid kõrghaljastuse kaitsemeetmeid. Ehitustööde tsooni jäävate puude kaitseks rakendada abinõud puude vigastamise vältimiseks (lähtuda Saue valla kaevetööde eeskirjast);
  2. näidata autode parkimine igal moodustataval kinnistul, minimaalselt 3 kohta;
  3. näidata koht prügikastile või konteinerile. Kirjeldada jäätmekäitluse lahendus. Tagada prügiauto juurdepääs prügikonteinerile (maksimaalse tagurdamispikkusega 25 m või näha ette vajalik normidele vastav ümberpööramisplats omal kinnistul);
  4. ehitusjäätmete utiliseerimisel tuleb lähtuda Saue valla jäätmehoolduseeskirjast;
  5. kinnistu piirdeaia rajamisel (soovitavalt ümber õueala) sobitada see miljöövärtuslikku maastikku ja hoonete arhitektuuriga. Piire ei tohi olla läbipaistmatu ning kõrgem kui 1.6 m.

1. **Mitmesugused muud nõuded ja selgitused:**
   1. Kavandada kinnistu Metsakopli jagamine kolmeks minimaalselt 1ha suurusteks kinnistuks ning ühe liiklusmaa kinnistu moodustamine vastavalt projekteerimistingimustele lisatud skeemile ning teostada nende maakatastrisse kandmiseks vajalikud maamõõdistustoimingud peale projekteerimistingimuste väljastamist ja enne esimese ehitusloa taotlemist. Moodustatav teemaa kinnistu tuleb tasuta vallale võõrandada kolme kuu jooksul. Moodustatavate kinnistute sihtotstarbeks jääb maatulundusmaa ning transpordimaa;
   2. Igakordne ehitusloa taotleja üksikelamule on teadlik, et ehitusloa väljastamise üheks eeltingimuseks on Arendaja poolt eelnev elektrivarustuse ja uue rajatava juurdepääsutee väljaehitamine koos riigiteelt mahasõiduga, tee kahe-kordne kuumpindamine ning selle tasuta võõrandamine vallale;
   3. Rajatavates abihoonetes ei või paikneda eluruume.
2. **Projekti koosseis, vormistamine, kooskõlastamine ja esitamine:**
   1. Projekti(de) sisu ja koosseis peab vastama majandus- ja taristuministri 17. juuli 2015. aasta määrusele nr 97 „Nõuded ehitusprojektile“. Ehitiste tehnilised andmed peavad vastama majandus- ja taristuministri 5. juuni 2015. aasta määrusega nr 57 „Ehitise tehniliste andmete loetelu ja arvestamise alused“ kehtestatud nõuetele. Geodeetiline alusplaan ei tohi olla vanem kui 2 aastat;
   2. projekt peab sisaldama lisasid, mis sisaldavad projekteerimistingimusi, vajalikke kooskõlastusi, võrguvaldajate tehnilisi tingimusi;
   3. üksikselamu projekti koosseisus esitada energiamärgis vastavalt kehtivatele hoone energiatõhususe miinimumnõuetele.
   4. ehitusprojekt peab olema koostatud või kontrollitud projekteerimises pädeva vastutava spetsialisti poolt või ehitusprojektide ekspertiiside tegemises pädeva spetsialisti poolt vastavalt ehitusseadustiku¹ §-le 23 ja § 24 lõike 2 punktile 2;
   5. ehitusprojekt kooskõlastada:

6.5.1. maaomanikuga / projekti tellijaga;

6.5.2. vajadusel tehnovõrkude valdajatega (vt pt 3).

6.6. ehitusloa taotlemiseks tuleb ehitusloa taotlus ja nõutud kooskõlastustega ehitusprojekt esitada Saue Vallavalitsusele läbi ehitisregistri https://www.ehr.ee.